el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el en fr el el el el el el el el el el el el el el el el el el el el el el el el el el el el el el el el el el el el el el el el el el el el ru el el el el el el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Ο Γιοτάμ Χαλπερίν (Τελ Αβίβ, 24 Ιανουαρίου 1984) είναι Ισραηλινός πρώην διεθνής καλαθοσφαιριστής και νυν αθλητικός διευθυντής της Χαπόελ Ιερουσαλήμ. Έχει ύψος 1,96 μέτρα και αγωνιζόταν τόσο ως πλέι μέικερ, όσο και ως σούτινγκ γκαρντ. Αγωνίστηκε στην καριέρα του στα πρωταθλήματα του Ισραήλ, της Σλοβενίας, της Ελλάδας, της Ρωσίας και της Γερμανίας.
Ο Γιοτάμ Χαλπερίν έκανε τα πρώτα του μπασκετικά βήματα στην Μακάμπι Τελ Αβίβ, στις ακαδημίες της οποίας βρισκόταν από 8 ετών. Υπέγραψε το πρώτο του επαγγελματικό συμβόλαιο με την ομάδα του Ισραήλ το 2001 και παρέμεινε στην ομάδα μέχρι το καλοκαίρι του 2005. Στην τετραετία αυτή, ο Γιοτάμ Χαλπερίν κατέκτησε αρκετούς τίτλους τόσο σε επίπεδο νέων, όσο και σε επίπεδο ανδρών. Συγκεκριμένα, σε επίπεδο νέων κατέκτησε με την ομάδα του Τελ Αβίβ δύο πρωταθλήματα νέων (2001, 2002) ενώ σε επίπεδο ανδρών κατέκτησε 4 Πρωταθλήματα Ισραήλ (2002, 2003, 2004, 2007), 4 Κύπελλα Ισραήλ (2002, 2003, 2004, 2005) αλλά και 2 συνεχόμενους τίτλους της Ευρωλίγκα το 2004 με την διαφορά ρεκόρ των 44 πόντων στον τελικό επί της Σκίπερ Μπολόνια (118-74) στον τελικό του Final Four στο Τελ Αβίβ,[1] και το 2005 νικώντας την Μπασκόνια του Ντούσκο Ιβάνοβιτς και των Σκόλα, Σπλίτερ, Ματσιγιάουσκας, Καλδερόν, Πριχιόνι (90-78) στη Μόσχα.[2]
Στις 31 Αυγούστου 2005, ο Χαλπερίν υπέγραψε μονοετές συμβόλαιο συνεργασίας με την Ούνιον Ολύμπια, ομάδα της Σλοβενίας. Η παρουσία του με την σλοβενική ομάδα συνδυάστηκε με την κατάκτηση δύο εγχώριων τίτλων. Ο λόγος για το Πρωτάθλημα αλλά και το Κύπελλο Σλοβενίας (νταμπλ) τα οποία κατέκτησε η Ολύμπια το 2006.
Το 2006, ο Χαλπερίν ταξίδεψε στην Αμερική προκειμένου να συμμετάσχει στα Ντραφτ του ΝΒΑ εκείνου του έτους. Αν και κατάφερε να επιλεχθεί από τους Σιάτλ Σουπερσόνικς στην 53η θέση, ο παίκτης τελικά επέστρεψε στο Ισραήλ.
Μετά τη μονοετή παρουσία του Χαλπερίν την Ολύμπια, ο παίκτης επέστρεψε στο Ισραήλ και στη Μακάμπι Τελ Αβίβ, με την οποία υπέγραψε εκ νέου νέο επαγγελματικό συμβόλαιο συνεργασίας για δύο χρόνια. Ο Χαλπερίν κατάφερε να κατακτήσει με την ομάδα άλλο ένα πρωτάθλημα Ισραήλ το 2007.
Το καλοκαίρι του 2008, ο Χαλπερίν άφησε το Ισραήλ και ταξίδεψε στην Ελλάδα όπου υπέγραψε συμβόλαιο τριετούς διαρκείας με τον Ολυμπιακό Πειραιώς.[3] Με την Ελληνική ομάδα κατάφερε να κατακτήσει συνολικά 2 Κύπελλα Ελλάδος (2010, 2011) ενώ έφτασε και στον τελικό της Ευρωλίγκα το 2010, όπου όμως έχασε τον τίτλο μετά την ήττα (86-68) της ελληνικής ομάδας από τη Μπαρτσελόνα.[4]
Στις 25 Ιουλίου του 2011, ο Γιοτάμ Χαλπερίν υπέγραψε συμβόλαιο διετούς διαρκείας με την Σπαρτάκ Αγίας Πετρούπολης,[5] ωστόσο δεν το ολοκλήρωσε[6] ποτέ μιας και το καλοκαίρι του 2012 πήρε μεταγραφή στη γερμανική Μπάγερν Μονάχου, στην οποία παρέμεινε μέχρι το τέλος της αγωνιστικής περιόδου 2012-13.[7]
Το καλοκαίρι του 2013 ο Χαλπερίν συμφώνησε να αγωνίζεται με την Χάποελ Ιερουσαλήμ, επιστρέφοντας έτσι στο Ισραήλ.[8] Το 2014 κατακτά το Λιγκ Καπ Ισραήλ κόντρα στην Μακάμπι Τελ Αβιβ με 81-78 με τον ίδιο MVP του τελικού. Το 2015 η Χάποελ Ιερουσαλήμ κερδίζει το πρώτο πρωτάθλημα της ιστορίας της. Το 2016, ως αρχηγός πια της ομάδας, ανανέωσε το συμβόλαιό του για δύο ακόμη χρόνια[9] και κατακτά ξανά το Λιγκ Καπ Ισραήλ κόντρα στην Μακάμπι Τελ Αβιβ με 77-62. Τη σεζόν 2016-17 ο Χαλπερίν κερδίζει το δεύτερο πρωτάθλημα με την Χάποελ.[10]
Στις 21 Αυγούστου 2018, ανακοίνωσε την απόσυρσή του από την αγωνιστική δράση, για να ξεκινήσει καριέρα ως Αθλητικός Διευθυντής στη Χαπόελ Ιερουσαλήμ.[11][12]
Ο Γιοτάμ Χαλπερίν έχει πραγματοποιήσει αρκετές διεθνείς συμμετοχές με την εθνική ομάδα καλαθοσφαίρισης του Ισραήλ, τόσο σε επίπεδο νέων όσο και σε επίπεδο ανδρών. Συγκεκριμένα έχει κατακτήσει το αργυρό μετάλλιο στο Παγκόσμιο Πρωτάθλημα Κ20, ενώ ήταν μέλος της αποστολής της εθνικής ομάδας Κ21 στο αντίστοιχο παγκόσμιο πρωτάθλημα του 2005.
Ο Χαλπερίν έχει συμμετάσχει σε έξι συνεχόμενα Ευρωπαϊκά Πρωταθλήματα (2003, 2005, 2007, 2009, 2011 και 2013), ενώ μάλιστα υπήρξε και αρχηγός της Εθνικής ομάδας καλαθοσφαίρισης ανδρών του Ισραήλ.
2x Ευρωλίγκα: (2004, 2005)
5x Πρωταθλήματα Ισραήλ: (2002, 2003, 2004, 2005, 2007)
4x Κύπελλα Ισραήλ: (2002, 2003, 2004, 2005)
Λιγκ Καπ Ισραήλ: (2007)
2x Κύπελλα Ελλάδας: (2010, 2011)
2x Πρωταθλήματα Ισραήλ: (2015, 2017)
2x Λιγκ Καπ Ισραήλ: (2014, 2016)
Δεύτερη Καλύτερη πεντάδα στην Ευρωλίγκα: (2008)
2x Δεύτερη Καλύτερη πεντάδα στο Γιούροκαπ: (2012, 2014)
MVP Λιγκ Καπ Ισραήλ: (2014)
Ελληνικό All-Star Game: (2009)
Επιστροφή του Χαλπερίν στη Μακάμπι Τελ Αβίβ
Ανακοίνωσε Χαλπερίν ο Ολυμπιακός
Παίκτης της Μπάγερν Μονάχου ο Χαλπερίν Αρχειοθετήθηκε 2016-03-05 στο Wayback Machine.
↑ «Ευρωλίγκα: Το "θαύμα" του Σαρπ, ο θρίαμβος της Μακάμπι και το άπιαστο ρεκόρ σε PIR το 2004! (videos)». Eurohoops. 1 Απριλίου 2020. Ανακτήθηκε στις 18 Απριλίου 2020.
↑ «Ευρωλίγκα: Ο back to back θρίαμβος της ασυναγώνιστης Μακάμπι! (video)». Eurohoops. 3 Απριλίου 2020. Ανακτήθηκε στις 18 Απριλίου 2020.
↑ «Ανακοινώθηκε ο Χαλπερίν από τον Ολυμπιακό». www.contra.gr. Ανακτήθηκε στις 18 Απριλίου 2020.
↑ «Ευρωλίγκα: Ο θρίαμβος της Μπαρτσελόνα του Πασκουάλ στο Παρίσι κόντρα στον Ολυμπιακό! (videos)». Eurohoops. 15 Απριλίου 2020. Ανακτήθηκε στις 18 Απριλίου 2020.
↑ «Στη Σπαρτάκ Αγίας Πετρούπολης και ο Χαλπερίν | naftemporiki.gr». www.naftemporiki.gr. 25 Ιουλίου 2011. Ανακτήθηκε στις 18 Απριλίου 2020.
↑ «Τέλος από τη Σπαρτάκ ο Χαλπερίν». www.contra.gr. Ανακτήθηκε στις 18 Απριλίου 2020.
↑ «Τέλος από Μπάγερν ο Χαλπερίν». sport-fm.gr. Ανακτήθηκε στις 18 Απριλίου 2020.
↑ «Προτίμησε τη Χάποελ ο Χαλπερίν». www.contra.gr. Ανακτήθηκε στις 18 Απριλίου 2020.
↑ «Στη Χάποελ ως το 2018 ο Χαλπερίν!». Eurohoops. 11 Μαΐου 2016. Ανακτήθηκε στις 18 Απριλίου 2020.
↑ Ιουν. 2017 23:29, Επιμέλεια: Αλέξανδρος Τρίγκας Δημοσίευση: 15. «Πρωταθλήτρια Ισραήλ η Χαπόελ Ιερουσαλήμ». www.sport24.gr (στα Αγγλικά). Ανακτήθηκε στις 18 Απριλίου 2020.
↑ Αυγ. 2018 19:21, Επιμέλεια: Αλέξανδρος Τρίγκας Δημοσίευση: 21. «Κρέμασε τη φανέλα του ο Χαλπερίν». www.sport24.gr (στα Αγγλικά). Ανακτήθηκε στις 18 Απριλίου 2020.
↑ «Αποσύρεται ο Χαλπερίν και αναλαμβάνει πόστο στη Χάποελ!». sport-fm.gr. Ανακτήθηκε στις 18 Απριλίου 2020.